Vir my verjaardag: 42 McDonald's-burgers aan hawelose mense | Maroela Media
David Sanei, 'n lid van die #ImStaying-beweging, het besluit om vir sy 42ste verjaardag 42 McDonalds-maaltye te koop vir minder bevoorregte mense, en nou daag hy die res van Suid-Afrika uit om deel te neem aan die #TakeOutChallange in die feesseisoen.
Sanei is 'n radiojoggie, filantroop en passievolle lid van #ImStaying. Hy sê hy en 'n vriend het in die winter 'n slaapsakveldtog begin toe hulle slaapsakke vir hawelose mense gegee het. Hy wou vir sy verjaardag iets soortgelyks doen.
"Elke keer as ek verby hawelose kinders ry, breek dit my hart, en ek het nog altyd gedink daar moet iets meer wees wat ek vir hulle kan doen.
"Vanjaar het ek besluit om 42 lewens te seën [met 'n ete]. Vir daardie paar minute is dié mense se geloof in die mensheid weer herstel. Ek glo dat een mens dalk nie die wêreld kan verander nie, maar jy kan die wêreld van een mens verander."
Nou, met die feesseisoen op hande, wil Sanei en #ImStaying die res van die land uitdaag om op die positiewe feesgesindheid voort te bou deur vir 'n minder bevoorregte persoon 'n wegneemete te koop.
"Of jy nou een ete koop, of tien – dit hang van jou af. Daar is nie so iets soos 'n té klein goeie daad nie. Wat belangrik is, is die feit dat jy 'n verskil in iemand se lewe gaan maak."
#ImStaying moedig mense aan om dié goeie dade op die groep se Facebook-blad te deel, maar herinner mense daaraan om daarop bedag te wees om die waardigheid van minderbevoorregte mense in ag te neem wanneer hulle foto's of video's publiseer.
Deel jou weergawe van die #TakeOutChallenge hier of maak 'n skenking.
"Give a man a fish and you feed him for a day. Teach a man how to fish and you feed him for a lifetime"
Dis 'n edel gedagte maar die publisering van goeie dade op 'n facebook blad klink of julle erkenning soek vir die goeie daad!
Dis jammer dat alles altyd op sosiale media gepubliseer word vir erkenning.
Ondersteun eerder iemand wat nie aan n politikus behoort nie. In elk geval die smaaklooste burgers op die mark.
Om bekend te maak beteken hy soek aandag. Hy wil hê almal moet sien wat hy doen sodat hulle in verwondering na hom moet staar. Dis verkeerd. Doen dit stil weg. Challenge jou vriende en familie en laat hulle iemand anderste so challenged. Dit Sal n groter inpak hé.